Súradnice: 49°16′15″S 20°38′50″V﻿ / ﻿49,2708°S 20,6472°V﻿ / 49.2708; 20.6472

**Sihlianka** je potok v regióne Spiš, v jeho severnej časti s názvom *Horný Spiš*, v hraničnej oblasti troch obcí Kolačkov, Jakubany a Nová Ľubovňa v okrese Stará Ľubovňa v Prešovskom kraji. Je pravostranným prítokom Kolačkovského potoka, v povodí Popradu; má dĺžku 3,9 km. Je vodným tokom VI. rádu. Hydrologické poradie (číslo povodia): 3-01-03-645. Geomorfologická kategorizácia: geomorfologický celok Levočské vrchy, geomorfologický podcelok Levočská vysočina.

Prameň
------

Pramení v nadmorskej výške 967 m n. m. v lesnom extraviláne, na severozápadnom úbočí vrchu Javorinka (1 167 m n. m.) a zároveň na juhovýchodnom úbočí vrchu Predné hory (1 063 m n. m.) na území obce Kolačkov neďaleko od obecnej hranice medzi obcou Kolačkov a obcou Jakubany, v okrese Stará Ľubovňa, v geomorfologickom celku Levočské vrchy, v geomorfologickom podcelku Levočská vysočina.

Opis toku
---------

Tečie severovýchodoseverným smerom lesným extravilánom, po krátkom 100 m úseku vteká na obecnú hranicu medzi obcou Kolačkov a obcou Jakubany, mení smer na severný, preteká riedkym lesom a trvalým trávnym porastom, v nadmorskej výške 830 m n. m. na trojchotárniku obcí Kolačkov, Jakubany a Nová Ľubovňa sa končí časť toku, v ktorej Sihlianka sleduje obecnú hranicu medzi Kolačkovom a obcou Jakubany a začína sa časť, v ktorej potok sleduje obecnú hranicu medzi Kolačkovom a obcou Nová Ľubovňa a to až do ústia potoka, v nadmorskej výške 817 m n. m. priberá bezmenný ľavostranný prítok z východných svahov vrchu Predné hory (1 063 m n. m.), v nadmorskej výške 785 m n. m. priberá bezmenný ľavostranný prítok spod juhovýchodných svahov vrchu Sihla (1 019 m n. m.), preteká úzkou hlbokou dolinou s hustým lesným porastom, ľavým brehom obmýva úpätie lesa *Za Sihlou*, pravým brehom obmýva úpätie lesa *Flubarg*, v nadmorskej výške 698 m n. m. opúšťa les a vteká do poľnohospodárskeho extravilánu, lemovaný pásom príbrežnej vegetácie ľavým brehom obmýva trvalý trávny porast *Košariská*, esovite obteká pravým brehom zalesnený vrch Hŕbok (685 m n. m.), ľavým brehom obteká pole *Za Hŕbkom* a v nadmorskej výške 608 m n. m. ústi do Kolačkovského potoka ako jeho pravostranný prítok. *Sihlianka* má dva bezmenné prítoky.

Pramení a krátky horný úsek toku preteká v lesnom extraviláne obce Kolačkov, celú zvyšnú časť toku tečie v lesnom a poľnohospodárskom extraviláne po obecnej hranici najprv medzi obcami Kolačkov a Jakubany a v strednej a dolnej časti toku medzi obcami Kolačkov a Nová Ľubovňa vrátane ústia, v okrese Stará Ľubovňa, v geomorfologickom celku Levočské vrchy, v geomorfologickom podcelku Levočská vysočina.

Pôvod názvu
-----------

Hydronymum Sihlianka má pôvod v názve vrchu Sihla (1 019 m n. m.), pod ktorého východným úbočím Sihlianka preteká. Z toponyma *Sihla* rozšírením o formant *-ianka* bolo utvorené jednoslovné hydronymum ako súčasť veľmi početnej skupiny názvov v slovenskej toponymii, najmä hydronymii. Hydronymum Sihlianka bolo štandardizované v roku 2007.

Názov vrchu Sihla (1 019 m n. m.) má pôvod v apelatíve *sihla* s významom v stredovekej slovenčine *vlhké miesto v teréne*. Motivantom pomenovacieho procesu v čase pomenovania vrchu bol charakteristický výskyt sihiel v priestore vrchu. Prenesením apelatíva *sihla* bez ďalšej zmeny na pomenovanie vrchu bol v slovenskom stredovekom jazykovom prostredí utvorený jednoslovný nepredponový názov vrchu ako súčasť početnej skupiny názvov v slovenskej toponymii; toto apelatívum je v súčasnej slovenčine vysunuté na okraj slovnej zásoby; porovnaj aj hydronymá napr. Sihelčík, Sihelniansky potok.

Najstarší doložený písomný záznam názvu obce Kolačkov je z roka 1361 a obce Nová Ľubovňa je z roka 1322.

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  (cit. 2021-12-05).
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava : Štátny geologický ústav Dionýza Štúra, 2011. Dostupné on-line na  [cit. 2021-12-05].
3. ↑  Priebeh vodného toku Sihlianka v Základnej báze údajov geografického informačného systému ZB GIS. Dostupné on-line na  [cit. 2021-12-05].
4. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov, Východoslovenský kraj. Slovenský úrad geodézie a kartografie, č. P-378/1975 z 19.11.1975, Kartografické informácie 8. 153 s. S. 43, 58, 104, 112. Bratislava 1976. 79-002-76.
5. ↑  Geografické názvy okresu Stará Ľubovňa A10. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-196/1988 z 11.7.1988. 58 s. S. 22, 30, 46, 47, 48, 53, 56. ISBN 80-85164-14-0.
6. ↑   Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 12, 120, 121. 079-902-87 NVA.
7. ↑  Rozhodnutie Úradu geodézie, kartografie a katastra Slovenskej republiky č. P-2144/2007 zo dňa 30.3.2007 o štandardizácii 566 názvov nesídelných geografických objektov - vodných tokov a vodných plôch. Príloha č. 1. Spravodajca ÚGKK SR, 2007, ročník 39, čiastka 2, s. 40, 48. Dostupné online  [cit. 2021-12-06.]
8. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 133, 134,144.
9. ↑  sihla. In:  *Historický slovník slovenského jazyka*. 1. vyd. Zväzok 5, R-Š. Bratislava : Veda, 2000. 7 zv. (690 s.) Dostupné online. ISBN 80-224-0628-7. S. 252.
10. ↑  HORŇANSKÝ, Imrich: Slová brloh, pleš, prieloh a sihla v slovenských geografických názvoch. Kultúra slova, Bratislava, ročník 2006, číslo 5, s. 278 – 287. ISSN 0023-5202.  [cit. 2021-12-05].

  


| * z
* d
* u
Vodné toky v povodí **Jakubianky** |
| --- |
| *Jakubianka* → *Poprad* → *Dunajec* → *Visla* |
| 
Bukovinský potok · 
Čurov jarok · 
Flúder · 
Furmanec · 
**Jakubianka** · 
Kamenný potok · 
Kolačkovský potok · 
Lomnická rieka · 
Matajov jarok · 
Panský jarok · 
Pod Zeleným vrchom · 
Príslopský potok · 
Račí potok · 
Sihlianka · 
Šípková · 
Šmidovský potok · 
Toráč · 
Vošková · 
Vyšný Toráč · 
Zimné
 |